Man buite Wes-Kaapse hooggeregshof geskietDie foto is deur @trainsford op Twitter gelaai Volgens ooggetuies het twee mans en ŉ vrou na die hof geloop toe die skieter hulle glo genader en die een man in die gesig geskiet het. Die voorval het op die hoek van Leeuwen- en Keeromstraat plaasgevind. Talle mense het op die toneel saamgedrom terwyl paramedici die man behandel en daarna ŉ nabygeleë hospitaal vervoer het. Intussen het die polisie glo na vier mans gesoek by ŉ gebou oorkant die hof. ŉ Onbekende aantal mans is in hegtenis geneem. Die skietery hou glo verband met die verskyning van bendelede in die hof. Die polisie wou nog nie kommentaar lewer nie.